एल्मर
एल्मर (Elmer) फाइनाइट एलिमेन्ट विधि द्वारा यांत्रिकी, विद्युतचुम्बकत्व, ऊष्मा प्रवाह, तरल प्रवाह आदि की समस्याएँ (मल्टी-फिजिक्स) हल करने वाला एक मुक्तस्रोत सॉफ्टवेयर है। इसका विकास मुख्य रूप से सी एस सी ने फिनलैण्ड के विश्वविद्यालयों के सहयोग जो से किया है। एल्मर की सबसे बड़ी विशेषता इसका पैरेलेल सॉल्वर है। इसमें प्री-प्रोसेसिंग और पोस्ट-प्रोसेसिंग को उतना महत्व नहीं दिया गया है जितना इसके सॉल्वर को। प्री-प्रोसेसिंग के लिए Gmsh, Salomi, FreeCAD आदि अत्यन्त उपयुक्त हैं। यद्यपि इसमें ElmerPost तथा ElmerVTK नामक पोस्ट-प्रोसेसर हैं, किन्तु वे साधारण स्तर के कार्यों के लिए हैं। उच्च-स्तरीय पोस्ट-प्रोसेसिंग करने के लिए पैराव्यू (Paraview) का उपयोग करने की सलाह दी जाती है।